**ZADANIE 1**

V textovom súbore **obesenec.txt** je na každom riadku zapísané jedno slovo. V hre Obesenec je úlohou

hráča postupne hádať písmená, ktoré sa nachádzajú v hádanom slove.

Ukážka textového súboru so zadanými slovami:

kniha

hudba

film

kino

divadlo

koncert

Vytvorte program - hru Obesenec (v textovom režime) s vlastnosťami:

* Program prečíta všetky slovíčka zo súboru do pamäte, jedno z nich náhodne vyberie a hráč ho bude hádať.
* Namiesto hádaného slova sa vypíše prilúchajúci počet bodiek a hráč je vyzvaný na hádanie písmen.
* Keď hráč uhádne písmeno, program ho na príslušnej pozícii slova zobrazí (zatiaľ neuhádnuté písmená su vypísané bodkou).
* Hráč môže neuhádnuť maximálne 10 písmen, vtedy hra končí a program vypíše hráčovi, že neuspel.
* Ak hráč uhádol už celé slovo (postupne), hra končí gratuláciou.

**Otázky:**

1. Čo sa stane, ak je vstupný súbor prázdny?

2. Čo sa stane, ak je v súbore namiesto jednotlivých slov slovné spojenie?

3. Čo sa stane, ak na vstupe zadá používateľ viac písmen?

**ZADANIE 2**

Medzinárodná svetová športová organizácia vyhlásila celosvetové preteky v skoku do diaľky amatérov. Každý súťažiaci mal päť pokusov. Vyhral súťažiaci, ktorý skočil najďalej v rámci svojich piatich pokusov. Športové výsledky všetkých zúčastnených sa spojili do jediného textového súboru **skok\_do\_dialky.txt**. Každý riadok súboru **skok\_do\_dialky.txt** mal nasledujúci formát:

Meno kod\_krajiny vykon1 vykon2 vykon3 vykon4 vykon5, pričom meno je jednoslovné (neobsahuje medzery), kód krajiny pozostáva z troch veľkých písmen anglickej abecedy a výkony sú celé čísla (sú od seba oddelené medzerou).

Ukážka vstupného súboru:

Phatner CAN 568 570 580 575 560

Nerenko RUS 580 578 550 573 570

Rantito ITA 555 558 560 560 564

Vytvorte program, ktorý:

* vypíše zoznam krajín, z ktorých boli športovci účastníkmi súťaže
* vypíše počty súťažiacich z jednotlivých krajín
* vypíše meno celkového víťaza – kto skočil najďalej. Ak ich bolo viac, vypíše všetkých